Thiem troef Djokovic in Londen | Netwerk24
13 November 2019 09:56
Dominic Thiem vier Dinsdag sy oorwinning oor Novak Djokovic. Foto: Getty Images
Nittoatpfinals.com berig die vyfde gekeurde Oostenryker het die Serwiër, tweede op die wêreldranglys, met 6-7 (5/7), 6-3, 7-6 (7/5) in Londen se O2-arena geklop.
Djokovic speel Donderdag teen Roger Federer in hul laaste groepwedstryd en dié kragmeting sal bepaal watter speler hom by Thiem in die uitkloprondes aansluit.
Federer het vroeër sy hoop op ’n sewende jaareindtitel lewend gehou toe hy Matteo Berrettini van Italië in sy tweede wedstryd geklop het.
Federer, die derde gekeurde, het vergoed vir sy nederlaag Sondag in sy eerste wedstryd in die toernooi teen Thiem.
Die boonste twee spelers in elke groep ná die rondomtalie-rondes kwalifiseer vir Saterdag se halfeindstryde.
Die toernooi, wat vir die voorlaaste keer in Londen beslis word, plaas die agt beste manspelers in 2019 teen mekaar.
London, you’ve just witnessed a CLASSIC.@ThiemDomi defeats Djokovic 6-7(5), 6-3, 7-6(5) to book his spot in the #NittoATPFinals final four ??
??: @TennisTV pic.twitter.com/34arwXNxRG
Meer oor: Tennis | Atp | Atp-Jaareindtoernooi